Wat is die verskil tussen donker-, melk- en witsjokolade?Nadat ŉ vierde soort sjokolade verlede jaar bekend gestel is, is die onderwerp oor wat presies sjokolade is, al meer op almal se lippe. Die nuwe robynsjokolade het ŉ ligpienk kleur en het ŉ vrugtige smaak. Dit is in September 2017 bekendgestel deur Barry Callebaut, ŉ bekende Switserse sjokolade-en-kakao-maatskappy. Robynsjokolade word gemaak van robynkakaobone en geen kleursel word bygevoeg om die pienk kleur te gee nie. Die oorspronklike drie sjokoladegeure, naamlik donkersjokolade, melksjokolade en witsjokolade het nou ŉ titsel meer kompetisie, maar ons maak dit vir jou maklik om te besluit watter een jou belangstelling prikkel: Donkersjokolade Donkersjokolade Donkersjokolade word gemaak van kakao, kakaobotter, suiker, geursel en ŉ bindingsmiddel. Donkersjokolade het ŉ hoër persentasie kakao as enige van die ander soorte sjokolade en dit gee die sjokolade ŉ dieper, soms bitter smaak. Sommige handelsmerke verkoop donkersjokolade met ŉ inhoud van tot 95%-kakao. Donkersjokolade se bestanddeellys kan soms poeiermelk insluit, maar dit behoort slegs vir tekstuur te wees, en moet nie die kenmerkende donkersjokolade-smaak belemmer nie. Donkersjokolade het die reputasie om ŉ “gesonder” alternatief vir melksjokolade te wees, omdat die suikerinhoud in die meeste gevalle veel laer is. Donkersjokolade het ŉ donkerbruin tot swart kleur. Melksjokolade Melksjokolade Melksjokolade bevat alles wat donkersjokolade bevat, maar dit kry melkprodukte by en bevat minder kakao. Poeiermelk word meestal bygevoeg om die sjokolade ŉ romerige tekstuur en te gee en die bitter sjokoladesmaak te demp. Melksjokolade se gewig bestaan uit ten minste 10% kakao en ten minste 12% melkprodukte. Dié sjokolade is die gewildste onder verbruikers, omdat dit nie té bitter of té soet is nie. Melksjokolade het ŉ bruin tot ligbruin kleur. Witsjokolade Witsjokolade Hoewel witsjokolade as ŉ soort sjokolade geklassifiseer word, is daar nie kakao in nie. Kakao word gesien as die basis van sjokolade, so baie mense argumenteer dat witsjokolade nie regtig ŉ sjokolade is nie. Witsjokolade word slegs van die kakaobotter gemaak. Die kakaovloeistowwe en -botter word geskei en die vloeistowwe word dan gedroog, wat die kakaopoeier vorm soos ons dit vandag ken. Witsjokolade bevat, behalwe die kakaobotter, ook suiker, poeiermelk, geursel en ander vette. Dié sjokolade bestaan gewoonlik uit ten minste 20% kakaobotter, 14% poeiermelk en nie meer as 55% suiker nie. Witsjokolade het kleurskakering van wit, ivoor en room. Lees ook meer ook kakao hier.